15 
fille fu muee en cheste kienette. Et quant le vieille ot che dit, si commencha a larmoier et 
a doulouser. Et comment, dist le dame, qui se sentoit coupavle de tel mesfait, que ferai je? 
Uns jovlenchiax m'ama en tele maniere et je le despisoie pour me caasté garder, et tout ensi 
comme vous avés dit avient il de lui. Dist le vielle: Chiere amie, je te pri que tu aies 
merchi de lui au plus tost que tu pues, et si fai che que il te quiert, que tu ne soies aussi 
muee en chien. Car se je eusse seu l'amour qui estoit entre le jovlenchiel devant dit et me 
fille, ele n'eust ja esté muee en chien. | Ha, dist la dame, je te pri que tu me conseilles que je 
ne soie aussi muee en chien. Dist le vielle: Je le ferai volentiers pour ti et pour le remis- 
sion de mes pechiés; jou irai cuerre le jovlenchiel, et se je le puis trouver, je l'amerrai a toi. 
La dame dist moult grans merchis. Ensi fist le vielle acroire a ses dis par art et par engieng, 
et amena le varlet ensi comme ele li pramist, et les acompaigna en tel maniere. 
Dist li desciples: Je n'oi onques mais parler de tele merveille. Che fu fait, je croi, 
par art de diable. N’en doute mie, dit li maistres. Dist li desciples: Je croi que se aucuns 
estoit qui eremist tous jours a estre decheus d'art de femme, si ne s'en porroit il mie garder. 
Dist li maistres: J'ai oi parler d'un homme qui laboura mout a garder se femme, mais il 
laboura en vain. Li desciples dist: Di moi que il fist; car se je prench femme, que je le 
puisse miex garder. Dist li maistres: Volentiers. 
Uns jovlenchiax fu qui toute s'entente et tout son tans et tout son sens mist a chou 
que il seust toute maniere d'art de femme. Aprés che il vaut prendre femme: mais au premier 
il ala querre conseil, et ala au plus sage home de toute la contree, et demanda comment il 
porroit bien garder une femme que il voloit prendre. Li sages hons li donna conseil que il 
fesist une maison a hautes parois de pierre et mesist sa femme dedens, et li donnast assés 
a mengier et ne mie trop a vestir, et fesist le maison en tele maniere que il n'i eust | que un 
huis et une fenestre pour avoir lumiere, et si haute que nus n'i peust par la entrer ne issir. 
Li jovlenchiax fist ensi que li sages hons li enseigna. Au matin quant li jovlenchiax issoit 
de le maison, il fremoit-l'uis; et quant il entroit ens, aussi; et quant il se dormoit, il metoit 
les clés desous son cavech. Et fist ensi lonc tans. Un jour entrues que li jovlenchiax 
devoit aler au marchié, le femme monta a le fenestre ensi comme soloit, et regarda moult 
les alans et les venans: ele vit un jovlenchiel bel de cors et de visage, et fu tantost esprise 
de s'amour et commencha a penser comment et par quel art ele porroit parler au jovlen- 
chiel que ele tant amoit. Et pensa que par aucun art ele emblerroit les clés de son seignour 
entrues que il dormiroit. Et le fist ensi; et commencha son seignour a enivrer de vin cascune 
3/4 en telle m. comme vous dittez et je lay desprisie . . . garder dont il est malade. Dist B — 
4 je te conseille B (— g) — 6/10 en chiennette. Dahinter Augensprung und ungenau: et sil te plaist pour 
lamour de Dieu et de toy je yray volentiers devers le jovencel et lui feray assavoir ta bonne volente sil te 
plaist le moy nommer. La dame le remercia moult de fois et ainsi le fist la vielle croire en ses dis par 
engien et par art B — 11 les accoupla B — 12 oncques tele merv. B (=g) — 14 qui sentremist . . . garde 
dart de f. que a pou ou nullement sen pourroit il garder B — 16/17 affin que se je prens f. je sache comment 
je le pourray g. B — 17 Volentiers fehlt B — 18/19 fut jadis qui mist t. son entente ad ce quil s. B. — 
19 Apres... femme fehlt (durch Augensprung) K — 23 ni y eust K — 27 dessoubz son chief B (=g) — 
98 estoit au m. B — 29 bel de c. de face et de maintien si fut B — 31 tant fehlt K — par auc. engien B. — 
32 Ainsi se datermina la dame et comm. a enyvirer s. mari B 
N:o à. 
fol. 87rb 
